ร้านน่านั่ง สวยสะอาด มีหลายมุมให้เลือก นั่งสบายชอบจังค่ะ และทางร้านมีเมนูเยอะ เรียกได้ว่าถ้ามาหลายคนแต่ชอบอาหารต่างประเภทกันก็ไม่ใช่ปัญหาเลย

มีทั้ง Pizza สปาเกตี้ อาหารแบบไทย สลัดที่เอาใจคนรักสุขภาพ หรือจะกาแฟสำหรับคนวัยทำงาน เค้กหรือเบเกอรี่ไว้หลอกล่อเด็กๆ ครบๆๆ

มาทานอาหารกับพี่สาวใจดีที่บริษัทค่ะ พี่เค้าเป็นคนรักสุขภาพเลยสั่งสลัด B5 มาทาน ส่วนเราอยากทานปลาและหิวมาก จัดข้าวราดปลากระพงทอดผัดพริก และมียำวุ้นเส้นมาเสริมอีก 1 เมนู

B5 จานใหญ่เสริฟพร้อมน้ำสลัดสูตรเฉพาะของทางร้าน อะโวคาโด้นอกนำเข้าเน้ือเนียนมาก โรยด้วยเมล็ดทานตะวันและแร่ด้วยปลาแซลมอนบางๆ รมควัน จานนี้ 295฿ แต่คุณภาพคับจานค่ะ 4/5

ส่วนข้าวราดปลากระพงทอดผัดพริก 220฿ เนื้อปลาชิ้นใหญ่ สด อร่อยค่ะ แต่รสชาดไม่ได้จัดจ้านมาก น่าจะทำรสกลางๆให้เหมาะกับทุกวัย 3.5/5

สุดท้านเป็นยำวุ้นเส้นแบบไทยโบราณ ที่ใช้กุ้งแห้งแทนกุ้งสดที่เราทานกันทั่วๆไป เปรี้ยวเค็มพอดี ไม่เผ็ดจัดเหมือนกันกับอีกจานค่ะ 3.5/5

และเรายังสั่งขนมอบกลับไปฝากคนที่บ้าน คุณแฟนชอบพายแอปเปิ้ลและพายสัปปะรดมากเลย เค้าเอ่ยชมจนเว่อร์อะ จัดไป 4.5/5 ค่ะ